แนวโน้มดัชนีเช้าแกว่งไซต์เวย์
นักวิเคราะห์ฯคาดตลาดหุ้นไทยเช้านี้เคลื่อนไหวแกว่งไซต์เวย์กรอบจำกัด นักลงทุนยังรอประเมินทิศทางค่าเงินดอลลาร์และเงินบาท ประกอบกับรอติดตามการประชุมจี 20 ในสัปดาห์นี้
22 ต.ค. 2553

นักวิเคราะห์ฯคาดตลาดหุ้นไทยเช้านี้เคลื่อนไหวแกว่งไซต์เวย์กรอบจำกัด นักลงทุนยังรอประเมินทิศทางค่าเงินดอลลาร์และเงินบาท ประกอบกับรอติดตามการประชุมจี 20 ในสัปดาห์นี้
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย)กล่าวว่า ตลาดหุ้นไทยเช้านี้เปิดตัวจะเคลื่อนไหวไซต์เวย์แบบกรอบจำกัด โดยมองว่าทิศทางค่าเงินสหรัฐฯและค่าเงินบาทยังเป็นปัจจัยที่ทำให้นักลงทุนยังต้องรอประเมินสถานการณ์และการลงทุน ขณะที่รอจับตาดูการประชุมจี 20 ที่จะเกิดขึ้นในสัป จึงทำให้ตลบาดหุ้นไทนวันนี้ไม่ไปไหน  
ทั้งนี้ ค่าเงินบาทไทยมองว่ายังคงแข็งค่าขึ้นอย่างต่อเนื่อง แต่ก็ยังคงต้องติดตามหลังจากที่รมว.คลังได้มีการหารือกับผู้ที่เกี่ยวข้อง ทำให้นักลงทุนกังวลว่าจะมีมาตรการดูแลค่าเงินออกมาเพิ่มเติม
ขณะที่ปัจจัยในประเทศก็ไม่มีประเด็นใหม่มาสนับสนุน มองว่าการลงทุนในวันนี้จะเลือกเล่นหุ้นเป็นรายตัวที่มีผลประกอบการที่ดี และจะเล่นหุ้นแบบเข้าเร็วออกเร็ว ขณะที่หุ้นแบงก์และพลังงานคงจะไม่มีการเคลื่อนไหวมาก จึงน่าจะส่งผลให้วอลุ่มวันนี้เบาบาง ก่อนที่จะเข้าสู่ช่วงวันหยุดติดต่อกัน 3 วัน
อย่างไรก็ตาม ประเด็นที่ต้องจับตาในช่วงนี้ คือ Fund Flow ของนักลงทุนต่างชาติและการประชุมจี 20 พร้อมให้แนวรับ 984-980 จุด แนวต้าน 993 จุด